armvectores/hy_wikipedia_2023 huggingface dataset:
Ռադիո

Աշխարհում առաջին ռադիոն ստեղծել է Մարկոնին։ Անվան այլ կիրառումների համար տե՛ս՝ Ռադիո (այլ կիրառումներ)
Ռադիո (լատ.՝ radio - ճառագայթում եմ ← radius - ճառագայթ), ոչ լարային կապի տարատեսակ, որի ժամանակ որպես ազդանշանի կրիչ են օգտագործվում տարածության մեջ ազատ տարածվող ռադիոալիքները։
Ռադիոն հնարավորություն է տալիս լսել մեզանից հարյուրավոր կիլոմետրեր հեռու գտնվող ձայնափողով (միկրոֆոն) խոսող մարդու ձայնը։ Քանի որ ձայնային ալիքները չեն կարող հաղթահարել այդպիսի հեռավորություններ, ուստի դրանք վերածվում են ռադիոալիքների, որոնք տարածվում են օդում։ Իսկ լսելու համար անհրաժեշտ է այդ ռադիոալիքներն ալեհավաքով հավաքել ռադիոընդունիչի մեջ և կրկին վերածել սովորական ձայների։ Ամեն օր մարդիկ ռադիոյով տեղեկանում են վերջին նորություններին, երաժշտություն լսում։ Ռադիոյի շնորհիվ իրարից հազարավոր կիլոմետրեր հեռու գտնվող մարդիկ միմյանց այնքան լավ են լսում, ասես կողք կողքի լինեն։
Ռադիոալիքը էլեկտրամագնիսական ճառագայթման տեսակ է։ Ճառագայթման մյուս տեսակների, օրինակ՝ լույսի նման ռադիոալիքները կարող են մեծ արագությամբ (300.000 կմ/վ) հաղթահարել հսկայական տարածություններ։


== Ձայնի հաղորդումը ռադիոյով ==
Ձայնափողը սարք է, որը մարդու խոսելու ժամանակ առաջացած ձայնական տատանումները վերածում է փոփոխական թույլ հոսանքի՝ էլեկտրական ազդանշանների։ Իսկ ռադիոհաղորդիչն այդ էլեկտրական ազդանշանները վերածում է հզոր ռադիոալիքների, որոնք անընդհատ հոսքով, որոշակի հաճախությամբ (կոչվում է կրող հաճախություն) ալեցիրով սփռում է տարածության մեջ՝ բոլոր ուղղություներով։ Այդ ալիքները լույսի արագությամբ հավասարապես տարածվում են և՛ մթնոլորտում, և՛ անօդ տարածության մեջ։ Ռադիոընդունիչն ալեհավաքի օգնությամբ որսում է այդ ռադիոալիքները, ուժեղացնում դրանք ու, կատարելով հակառակ գործողությունները, ալիքը փոխակերպում է խոսքի, երաժշտության և այլ հնչյուններ։
Ռադիոն հաղորդալարերի կարիք չունի (չնայած կան նաև այդպիսի ռադիոցանցեր, օրինակ՝ քաղաքային լարային ռադիոն։)
Ռադիոհաղորդումների ունկնդիրների թիվն անսահմանափակ է, որովհետև մեծ հեռավորությունները ռադիոալիքների համար խոչընդոտ չեն։


== Ռադիոյի կիրառությունը ==
Ռադիոկապը կիրառվում է կյանքի բոլոր ոլորտներում։ Շտապ օգնության, ոստիկանության և հրշեջ մեքենաների անձնակազմերը, տաքսու վարորդներն օգտվում են երկկողմ ռադիոկապից։ Բջջային հեռախոսները նույնպես ռադիոյով կապված են գլխավոր հեռախոսակայանի հետ։ Եվ վերջապես, հեռուստատեսությունն օգտագործում է ռադիոալիքները՝ պատկերի և ձայնի հաղորդման համար։
Ինչպես լույսն ու ձայնը, ռադիոալիքները նույնպես արգելքի հանդիպելիս մասնակիորեն անդրադառնում են դրանից։ Անդրադարձված ալիքներով կարելի է հայտնաբերել արգելքը և որոշել դրա չափերը։ Այս երևույթի վրա է հիմնված ռադիոտեղորոշումը՝ առարկաների հայտնաբերումը ռադարներով։ Նավերում և ինքնաթիռներում ռադիոն անհրաժեշտ է կապի և տեղորոշման համար։
Ռադիոյով հաղորդվող ազդանշան-հրամանների օգնությամբ ճարտարագետները կառավարում են միլիոնավոր կիլոմետրեր հեռու գտնվող սարքերի աշխատանքը։ Այդպես էին կառավարվում և՛ լուսնագնացը, և՛ Վեներայի ու Մարսի վրա վայրէջք կատարած միջմոլորակային ինքնաշխատ կայանները։ Ռադիոյով կառավարվող մեխանիզմները կարող են աշխատել մարդու համար վտանգավոր տեղերում՝ թունավոր մթնոլորտում, ճառագայթաակտիվ վայրերում, օվկիանոսի հատակին և այլուր։


== Արտաքին հղումներ ==
Ռադիոյի մասին հոդվածը Դպրոցական մեծ հանրագիտարանում
Վելիկոե Արտակովո

Վելիկոե Արտակովո (ուկրաիներեն՝ Велике Артакове), գյուղ Ուկրաինայի Նիկոլաևի մարզի Բերեզնեգովատոեի շրջանում։ Հիմնադրվել է 1873 թվականին։
2001 թվականի տվյալներով Վելիկոե Արտակովո գյուղում բնակվում էր 169 մարդ։ Բնակավայրը զբաղեցնում է 0,382 կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Արցախի 7-րդ գումարման Ազգային ժողովի ընտրություններ

2020 թվականի մարտի 31-ին Արցախում անցկացվեցին յոթերորդ գումարման խորհրդարանի ընտրությունները։ 1991 թվականի անկախությունից հետո սրանք Արցախի Հանրապետությունում անցկացվող խորհրդարանական յոթերորդ ընտրություններն են։


== Ընտրողների թիվ ==
Արցախի ԿԸՀ նախագահ Սրբուհի Արզումանյանի հաղորդած տվյալների համաձայն ընտրողների ընդհանուր թվից՝ 104 350 քաղաքացիներից, 2020 թվականի մարտի 31-ին կայացած խորհրդարանական ընտրություններին մասնակցել է 76 712 մարդ։ Դա կազմում է ընտրողների ընդհանուր թվի 72.7 %-ը։


== Կորոնավիրուս և միջազգային դիտորդներ ==
Կորոնավիրուսի տարածման սպառնալիքը նկատի ունենալով՝ իշխանությունները ձեռնարկել են կանխարգելիչ միջոցառումներ։ Մասնավորապես՝ հատուկ հեղուկով ախտահանում էին ընտրատեղամասերը, ընտրություններին մասնակցող բոլոր քաղաքացիներին, դիտորդներին, լրագրողներին և ընտրատեղամասերում ներկա գտնվող այլ անձանց բաժանվեցին անհատական բժշկական պաշտպանիչ միջոցներ։
Ընտրություններին ներկա գտնվելու համար հրավեր էին ստացել 38 երկրներից 140 դիտորդներ և 40 լրատվամիջոցների ներկայացուցիչներ, սակայն դիտորդական առաքելություն իրականացնելու համար Կենտրոնական ընտրական հանձնաժողովում հավատարմագրվել է տեղի և հայաստանյան 963 դիտորդ, լրատվամիջոցների 231 ներկայացուցիչ։


== Միջազգային արձագանք ==


=== ԵԱՀԿ Մինսկի խումբ ===
Արցախում ընթացող ընտրություններին արձագանքել են ԵԱՀԿ Մինսկի խմբի համանախագահները նշելով, որ գիտություն են ընդունում այսպես կոչված «ընտրությունները», բայց նաև ընդգծում են, որ Լեռնային Ղարաբաղը չի ճանաչվել որպես անկախ և ինքնիշխան պետություն ո՛չ համանախագահ երկրների, ո՛չ էլ որևէ այլ պետության կողմից։ Հետևաբար համախագահները չեն ընդունում այդ «ընտրությունների» արդյունքները որպես Ղարաբաղի օրինական կարգավիճակի վրա ազդող գործոն, և ընդգծում են, որ արդյունքները չեն կարող որևէ կերպ կանխորոշել Ղարաբաղի վերջնական կարգավիճակը կամ ղարաբաղյան հակամարտության երկարատև և խաղաղ կարգավորման համար ընթացող բանակցությունների ելքը։


=== Եվրամիություն ===
Եվրամիության Արտաքին հարաբերությունների ծառայության խոսնակի թվիթթերյան պաշտոնական հայտարարությունում նշված էր «Այս քվեարկությունը չի կարող կանխորոշել Լեռնային Ղարաբաղի ապագա կարգավիճակի որոշումը կամ ազդել բանակցային գործընթացի արդյունքների վրա»։ Պետք է նշել, որ ժամեր անց նշված գրառումը հեռացվեց Թվիթթերից։


=== Այլ պետություններ ===
Արցախում կայացած նախագահական և խորհրդարանական ընտրությունների օրինականությունը չճանաչելու մասին հայտարարություններով հանդես են եկել Մոլդովան, Վրաստանը, Ուկրաինան, Ռումինիան, Մեծ Բրիտանիան, Գերմանիան, Կանադան, Իրանը, Թուրքիան, ինչպես նաև Եվրամիությունը, Եվրոխորհրդարանը, ՆԱՏՕ-ն, Թյուրքալեզու պետությունների  համագործակցության խորհուրդը, Իսլամական համագործակցության կազմակերպությունը։ Նշենք, որ այս երկրների մեծ մասը նմանատիպ հայտարարությամբ հանդես է եկել նաև 2012 թվականին Արցախում կայացած նախագահական ընտրությունների կապակցությամբ։ 2015 թվականի խորհրդարանական ընտրություններին միջազգային արձագանքն ավելի պասիվ էր (Եվրամիություն, ԱՄՆ և Թուրքիա)։


== Տես նաև ==
Արցախի քաղաքականություն


== Ծանոթագրություններ ==
Մարդասպան Լոբի Ընդմիշտ

«Սպանել Բոբին» կամ Մարդասպան Լոբի Ընդմիշտ (անգլ.՝ Killer Bean Forever, 2009 թվական), ռեժիսոր Ջեֆ Լյուի ամերիկական լիամետրաժ ֆիլմ։


== Սյուժե ==
Կիլեր Բոբը Բոբթաունի ամենաանգութ վարձու մարդասպանն է։ Անհավանական արտիստիզմով զինված և ռազմական փայլուն վարպետությամբ Կիլեր Բոբը գրոհում է կողոպտիչների թաքստոցը։ Ավազակների գլուխը՝ Կապուչինոն, իր թաքստոցի վրա հարձակումից գազազած, ցանկանում է վրեժ լուծել։
Դետեկտիվ Քրոմվելը, ով Կապուչինոյից հոգնել էր, կանգնած էր ծանր ընտրության առաջ. կա՛մ ձերբակալել Կիլեր Բոբին, կա՛մ արդարացնել նրա անօրինական գործողությունը։ Կիլեր Բոբին պետք չեն ընկերներ, իսկ երբ իմանում է, որ գործակալությունը պատվիրել է իր սպանությունը, նա հասկանում է, որ ընկերներ չունի։


== Գեղարվեստական առանձնահատկությունները ==
Վերջաբանը «I`ll be back» ոճի մեջ է։Լոզունգ. «Մերկ ձեռքերով նրան չես բռնի։»


== Դերերը ձայնավորել են ==


=== Բնօրինակում ===
Վեգաս Թիփ - Ջեք (Մարդասպան Լոբի)
Բրայան Սեշն - Դետեկտիվ Քրոմվել
Մեթյու Թայլեր - Կապուչինո
Դեվիդ Գիլմեթ - Ձայն (Ստվերային Գործակալություն առաջնորդը)
Ջեֆ Լյու - Ջեթ Լոբի
Բրայան Սեշն - Վեգան (Մռյալ Լոբի)
Դեվիդ Գիլմեթ - Հերրի
Վեգաս Թիփ - ՍՁ Լոբի


== Թողարկում ==
2008 թվականին «Մարդասպան Լոբին Ընդմիշտ»-ի համաշխարհային իրավունքները ձեռք բերվեցին «Cinema Management Group»-ի կողմից։ Նույն թվականին ֆիլմը գնորդների համար ցուցադրվեց Տորոնտոյի կինոփառատոնում։
Ֆիլմի պրեմիերան կայացել է 2009 թվականի հունիսի 24-ին։
ԹԲՍ տարբերակով ֆիլմը թողարկվել է 2009 թվականի օգոստոսի 13-ին «Columbia\Sony» կինոընկերությունների կողմից։


== Հետաքրքրիր փաստեր ==
Նախքան ֆիլմը, եղել են առաջին կարճամետրաժները՝ Killer Bean (1999 թվական) և Killer Bean 2: the party (2000 թվական)։


== Ծանոթագրություններ ==


== Արտաքին հղումներ ==
«Սպանել Բոբին» ֆիլմի պաշտոնական կայք
Սոֆյա Տոլստայա-Եսենինա

Սոֆյա Անդրեևնա Տոլստայա-Եսենինա (անգլ.՝ Со́фья Андре́евна Толста́я-Есе́нина), ապրիլի 12 (25), 1900, Յասնայա Պոլյանա - հունիսի 29, 1957(1957-06-29), Malakhovka, Moscow Oblast, Լյուբերեցկի շրջան, Մոսկվայի մարզ, ՌԽՖՍՀ, ԽՍՀՄ), խորհրդային թանգարանային գործիչ։
Լև Տոլստոյի թոռնուհին, Սերգեյ Եսենինի վերջին կինը և այրին, Մոսկվայում Լև Տոլստոյի պետական թանգարանի տնօրեն։


== Կենսագրություն ==
Ծնվել է 1900 թվականին Անդրեյ Տոլստոյի և Օլգա Կոնստանտինովայի (ծնյալ՝ Դիտերիխ) ընտանիքում։ Անվանակոչվել է իր տատիկի՝ Սոֆյա Անդրեևնայի պատվին, որը դարձել է նրա կնքամայրը։
1904 թվականին հայրը թողել է ընտանիքը, 1907 թվականին Սոֆիայի ծնողները արդեն պաշտոնապես բաժանվել են։
Ամուսնալուծությունից հետո Օլգա Տոլստայան երկար ժամանակ ապրել է Անգլիայում՝ Չերտկովների ընտանիքում։
1921 թվականի հոկտեմբերի 19-ին ամուսնացել է ընտանիքի բարեկամ Սերգեյ Սուխոտինի հետ և նրա հետ ապրել Մոսկվայում։ Սուխոտինը ամուսնությունից անմիջապես հետո ծանր հիվանդացել է, և Ֆելիքս Յուսուպովի աջակցությամբ նրանք տեղափոխվել են Փարիզ։
1925 թվականին Սոֆյա Անդրեևնան ավարտել է Կենդանի խոսքի պետական ինստիտուտի գրական բաժինը։
1925 թվականի մարտի 5-ին ծանոթացել է բանաստեղծ Սերգեյ Եսենինի հետ, 1925 թվականի սեպտեմբերի 18-ին տեղի է ունեցել ամուսնության գրանցումը։ Նրանց կարճաժամկետ կապը երջանիկ չեղավ, նույն տարվա վերջում Եսենինը մահացավ, սակայն հետագայում Սոֆյա Անդրեևնան շատ բան է արել, որ պահպաներ բանաստեղծի ժառանգությունը, և նաև շատ բան է արել բանաստեղծի հուշերի պահպանման գործում։
1928 թվականից աշխատել է Մոսկվայում՝  Լև Տոլստոյի պետական թանգարանում, նախ որպես գիտաշխատող, իսկ 1933 թվականից՝ որպես գիտական քարտուղար։
1941 թվականից դարձել է Լև Տոլստոյի միացյալ թանգարանների տնօրեն։
Հայրենական մեծ պատերազմի առաջին ամիսներին, երբ Յասնայա Պոլյանային օկուպացիայի վտանգ էր սպառնում, Սոֆյա Անդրեևնան կազմակերպել է Տոլստոյի տան ցուցանմուշների տարհանումը, որն ավարտվել է գերմանական զորքերի ներխուժումից երկու շաբաթ առաջ։ Երեք ու կես տարի հետո ցուցանմուշները վերադարձան իրենց նախկին տեղը, իսկ 1945 թվականի մայիսի 24-ին, Սոֆյա Տոլստոյա-Եսենինան իր ապագա ամուսին՝ գրականագետ Ալեքսանդր Տիմրոտի հետ, թանգարանը կրկին հանդիսավոր կերպով բացել է։ Սոֆիա Անդրեևնայի վերջին ամուսնությունը տևել է 1947 թվականից մինչև 1954 թվականը։
Տոլստոյան մյուս թանգարաններից Յասնայա Պալյանայի առանձնացումից հետո Սոֆյա Սերգեևնան շարունակել է լինել Մոսկվայի Տոլստոյի պետական թանգարանի տնօրեն։
Մահացել է 1957 թվականի հունիսի 29-ին Մոսկվայի շրջանի Մոլոխովկա քաղաքում։ Հուղարկավորվել է Յասնայա Պոլյանային մոտիկ գտնվող Կոչակովսկի գերեզմանատանը։


== Ծանոթագրություններ ==


== Գրականություն ==
Подсвирова Л. Ф. Софья-Толстая-Есенина. В «огненном кольце» судьбы. Документально-художественное повествование. — Пятигорск: Издательство «РИА-КВМ», 2011. — 516 с. — ISBN 978-5-89314-400-0


== Արտաքին հղումներ ==
Софья Андреевна Толстая-Есенина Archived 2013-10-04 at the Wayback Machine. на сайте Государственный мемориальный и природный заповедник "Музей-усадьба Л. Н. Толстого «Ясная Поляна»
Сергей Есенин и Софья Толстая
ПОСЛЕДНЯЯ ЖЕНА ЕСЕНИНА Письма С. А. Толстой-Есениной к М. М. Шкапской, Б. М. Эйхенбауму и Е. К. Николаевой. 1925—1944. Предисловие, публикация и примечания С. В. Шумихина
Զինովիխա (գյուղ, Վետլուժսկի շրջան)

Զինովիխա (ռուս.՝ Зиновиха), գյուղ Ռուսաստանի, Նիժնի Նովգորոդի մարզի Վետլուժսկի շրջանի կազմում։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Քրիստոֆեր Ռոբին (ֆիլմ)

«Քրիստոֆեր Ռոբին» (անգլ.՝ Christopher Robin), ռեժիսոր Մարկ Ֆորսթերի ամերիկյան արկածային և կատակերգական ֆիլմը, որի գլխավոր դերակատարներն են Էվան ՄաքԳրեգորն ու Հեյլի Էթվելլը։ Ֆիլմը հիմնված է Ալան Միլնի՝ Վինի Թուխի մասին գրքերի վրա և համարվում է այդ կերպարի մասին դիսնեյյան ֆրանշիզի խաղարկային ադապտացիան։ Պրեմիերան ԱՄՆ-ում կայացել է 2018 թվականի օգոստոսի 3-ին։


== Սյուժե ==
Փոքրիկ տղան՝ Քրիստոֆեր Ռոբինը, իր ընկեր կենդանիների հետ բազմաթիվ արկածներ ունենալով Ստոակրովի անտառում, այժմ մեծացել է ու դադարել հավատալ հեքիաթներին։ Վինի Թուխն ու նրա ընկերներն առաջիկայում պետք է կրկին հայտնվեն Քրիստոֆերի կյանքում և նրան օգնեն հիշել այն սիրող ու կենսուրախ տղային, որը դեռևս ապրում է նրա մեջ։


== Դերերում ==
Էվան ՄաքԳրեգոր – Քրիստոֆեր Ռոբին
Հեյլի Էթվելլ – Էվելին, Քրիստոֆերի կինը
Բրոնտե Կարմայքլ – Մեդելին, Քրիստոֆերի դուստրը
Մարկ Գեթիս – Կիտ Ուինսլոու, Քրիստոֆերի ղեկավարը
Ջիմ Կամմինգս – Վինի Թուխ/Վագր
Պիտեր Կապալդի – Ճագար
Տոբի Ջոնս – Բու
Բրեդ Գարրեթ – Իշուկ
Նիկ Մոհամեդ – Դնչիկ
Սոֆի Օկոնեդո – Կենգա


== Կինոարտադրություն ==
2017 թվականի ապրիլին հայտարարվել է, որ ֆիլմի գլխավոր դերի համար ընտրվել է Էվան ՄաքԳրեգոր։ Հունիսին հայտնի է դարձել, որ գլխավոր հերոսի կնոջ դերի հաշվով բանակցություններ վարել է Ջեմմա Արթերթոնը, բայց նա դեռևս չի ստացել։ Արդյունքում Էվելին Ռոբինի դերն տրվել է Հեյլի Էթվելլին, իսկ Քրիստոֆերի ղեկավարի՝ պարոն Ուինսլոուի դերը՝ Մարկ Գեյթիսին։ Բացի այդ, Բրեդ Գարրեթը և Նիկ Մոհամեդն ստացել էին Իշուկի և Դնչիկի դերերը, իսկ Ջիմ Կամմինգսը նորից հնչյունավորել է Վինի Թուխին և Վագրին։ 2018 թվականի հունվարին հայտնի է դարձել, որ Պիտեր Կապալդիին, Սոֆի Օկոնեդոյին և Տոբի Ջոնսին բաժին են հասել համապատասխանաբար Ճագարի, Կենգայի և Բուի դերերը։ Սկզբում Վագրին պետք է հնչյունավորեր Քրիս Օ'Դաուդը, սակայն անհայտ պատճառներով նա նախագծից դուրս է եկել։
Ֆիլմի նկարահանումներն սկսվել են 2017 թվականի օգոստոսին Մեծ Բրիտանիայում և ավարտվել 2017 թվականի նոյեմբերի 4-ին։


== Գովազդային արշավ ==
2018 թվականի մարտի 5-ին հրապարակվել է ֆիլմի թիզեր-ազդագիրը, իսկ հաջորդ օրը թողարկվել է ֆիլմի առաջին թրեյլերը։ 2018 թվականի մայիսի 22-ին և 24-ին լույս է տեսել երկու նոր ազդագիր։ 2018 թվականի մայիսի 25-ին՝ «Էլեն Դեջեներեսի շոուի» ժամանակ, ցուցադրվել է ամբողջական թրեյլերը։ 2018 թվականի հուլիսի 3-ին թողարկվել է ֆիլմի նոր կադրերով հոլովակը։ Մեկ շաբաթ անց Disney ընկերությունը թողարկել է հերթական թրեյլերը։


== Ծանոթագրություններ ==
Դոկտոր Դուլիթլ

Դոկտոր Դուլիթլ (անգլ.՝ Dr. Dolittle), ռեժիսոր Թոմաս Բեթիի ֆիլմը, նկարահանված Հյու Լիֆտինգի վեպի հիման վրա։ 1967 թվականի երաժշտական ֆիլմի ռիմեյքն է, որտեղ գլխավոր դերում է Ռեքս Հարիսոնը։


== Սյուժե ==
Բժիշկ Ջոն Դուլիթլի մոտ կա գրեթե ամեն ինչ, ինչի մասին կարող ենք երազել, հաջողված կարիերա, գեղեցիկ կին և 2 աղջիկներ։ Նա պատրաստվում է կնքել իր կյանքի ամենամեծ ֆինանսական գործարքը։ Մի խոսքով Բժիշկ Դուլիթլը իսկական հաջողակ է։ Եվ հանկարծ կատարվում է ամենավատը։ Բժիշկ Դուլիթլը նկատում է, որ իր մեջ արթնանում է երբեմնի կարողությունը....... խոսել կենդանիների լեզվով։ 


== Դերերում ==
Էդդի Մերֆի - Բժիշկ Ջոն Դուլիթլ
Օսսի Դեվիս - Պապիկ Դուլիթլ
Օլիվեր Պլատ - Մարկ Վելլեր
Պիտեր Բոյլ - Կելլովեյ
Ռիչարդ Շիֆ - Բժիշկ Ջեն Ռեիս
Կրիստեն Ուիլսոն - Լիզա Դուլիթլ
Ջեֆրի Տեմբոր - Բժիշկ Ֆիշ
Կայլա Պրետ - Մայա Դուլիթլ
Գիլբերտ Գոլֆրիդ - Մանյակ-շուն


== Ծանոթագրություններ ==


== Արտաքին հղումներ ==
Dr. Dolittle(անգլ.) ֆիլմը Internet Movie Database կայքում
Ֆենեգրո

Ֆենեգրո  (իտալերեն՝ Fenegrò), կոմունա Իտալիայի Լոմբարդիա մարզի Կոմո գավառում։ Բնակչության թիվը կազմում է 2553 մարդ 2008 թվականի մարդահամարի տվյալների համաձայան։ Բնակչության խտությունը կազմում է 511 մարդ/կմ²։ Զբաղեցնում է՝ 5 կմ² տարածք։ Հեռախոսի կոդ՝ 031։ Փոստային ինդեքս՝ 22070։
Քաղաքի հովանավոր սուրբը Սան Մարտինո դի Տոքուրսն է։


== Ժողովրդագրություն ==
Բնակչության թվաքանակի փոփոխությունները.


== Տվյալներ ==
Հեռախոս՝031 935722
Էլեկտրոնային փոստ՝ info@comune.fenegro.co.it
Պաշտոնական կայք՝ http://www.comune.fenegro.co.it


== Արտաքին հղումներ ==
Պաշտոնական կայք (իտալ.)
Վիճակագրության ազգային ինստիտուտ (իտալ.)


== Ծանոթագրություններ ==
Ատինի (Արդենների գավառ)

Ատինի (ֆր.՝ Attigny), համայնք Ֆրանսիայի Շամպայն-Արդեն մարզի Արդեններ գավառում։
Բնակչությունը 2010 թվականի դրությամբ կազմում է 1226 մարդ, բնակչության խտությունը` 106.98 մարդ/կմ²։ Բնակավայրը զբաղեցնում է 11.46 կմ² տարածք։


== Աշխարհագրություն ==
Գտնվում է Փարիզ քաղաքից 180 կմ հյուսիս-արևելք, Շալոն ան Շամպայն քաղաքից 60 կմ հյուսիս, Շառլվիլ Մեզիեր քաղաքից 35 կմ հարավ։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 739 աշխատունակ (15-64 տարեկան) բնակիչ, որոնցից ակտիվ էին 475-ը, իսկ ոչ ակտիվները` 264։ Ակտիվության ցուցանիշը կազմում է 64,3 %։ 475 աշխատունակ մարդկանցից աշխատել է 385 անձ (225 տղամարդ և 160 կին)։ Գործազուրկ են եղել 90 անձ (41 տղամարդ և 49 կին)։ 264 անաշխատունակներից 45-ը եղել են աշակերտներ կամ ուսանողներ, 70-ը` թոշակառուներ, իսկ 149-ը չեն աշխատել տարբեր պատճառներով։


== Տես նաև ==
Արդեններ գավառի համայնքների ցանկ


== Ծանոթագրություններ ==


== Արտաքին հղումներ ==
INSEE
Լիլ

Անվան այլ կիրառումների համար տե՛ս՝ Լիլ (այլ կիրառումներ)Լիլ (ֆր.՝ Lille [lil]) կամ Ռայսել (հոլ.՝ Rijsel), Նոր-Պա-դը-Կալե շրջանի և Նոր դեպարտամենտի գլխավոր քաղաքը, Դյոլ ջրանցքի ձախ ափին, բելգիական սահմանից 14 կմ հեռավորության վրա, Ֆրանսիայի տեքստիլ արդյունաբերության կենտրոն։


== Անվանում ==
Անվանումն առաջացել է հին ֆրանսերեն isle «կղզի» բառից, որին ջուլվել է „L“ հոդը։ Սկզբնապես քաղաքը ծնունդ է առել Դյոլ գետի կղզիներից մեկի վրա։


== Քույր-քաղաքներ ==
 Բուֆալո (անգլ.՝ Buffalo), Նյու-Յորք նահանգ, ԱՄՆ
 Վալյադոլիդ (իսպ.՝ Valladolid), Իսպանիա
 Քյոլն (գերմ.՝ Köln), Գերմանիա
 Կուալա-Լումպուր (անգլ.՝ Kuala Lumpur, մալ. كوالا لمڤور), Մալայզիա
 Լիդս (անգլ.՝ Leeds), Անգլիա
 Լիեժ (ֆր.՝ Liège, հոլ.՝ Luik), Բելգիա
 Նաբլուս (արաբ․՝ نابلس‎‎), Պաղեստինյան ազգային վարչություն
 Ռոտերդամ (հոլ.՝ Rotterdam), Նիդերլանդներ
 Սեն-Լուի (ֆր.՝ Saint-Louis), Սենեգալ
 Թուրին (իտալերեն՝ Torino), Իտալիա
 Խարկով (ուկրաիներեն՝ Харків), Ուկրաինա
 Ցֆատ (եբրայերեն՝ צְפַת‎), Իսրայել
 Էրֆուրտ (գերմ.՝ Erfurt), Գերմանիա
 Էշ (ֆր.՝ Esch-sur-Alzette, գերմ.՝ Esch-an-der-Alzette), Լյուքսեմբուրգ
 Ուդժդա, Մարոկո
 Շանհայ, Չինաստան


== Հանրաճանաչ մարդիկ Լիլից ==
Ռենե Ադորե (1898 - 1933) - դերասանուհի
Ալան Լիլից (մոտ.1120-1202) - եկեղեցական, աստվածաբան և պոետ, կաթոլիկ եկեղեցու սուրբ
Էմիլ Բերնար (1868 - 1941) - նկարիչ-նեոիմպրեսիոնիստ
Շառլ դը Գոլ (1890 - 1970) - գեներալ և քաղաքական գործիչ, Հինգերորդ ֆրանսիական հանրապետության հիմնադիր և առաջին պրեզիդենտ
Ժան Դյոդոնե (1906 - 1992) - մաթեմատիկոս
Ժուլյեն Դյուվիվյե (1896 - 1967) - կինոռեժիսոր
Կարլյուս-Դյուրան (1838 - 1917) - նկարիչ
Էդուար Լալո (1823 - 1892) - երգահան
Մատիաս դե Լ՛Օբել (1538 - 1616) - ֆլամանդական բուսաբան
Ֆիլիպ Նուարե (1930 - 2006) - հայտնի թատրոնի և կինոյի դերասան
Ժան Բատիստ Պերրեն (1870 - 1942) - ֆիզիկոս, Նոբելյան մրցանակի դափնեկիր (1926)
Ալբեր Սամեն (1858 - 1900) - պոետ-սիմվոլիստ


== Պատկերասրահ ==


== Ծանոթագրություններ ==
Ստրոևկա (գյուղ, Դվուրեչենսկի շրջան)

Ստրոևկա (ուկրաիներեն՝ Строївка), գյուղ Ուկրաինայի Խարկովի մարզի Դվուրեչենսկի շրջանում։ Հիմնադրվել է 1899 թվականին։
2001 թվականի տվյալներով Ստրոևկա գյուղում բնակվում էր 31 մարդ։ Բնակավայրը զբաղեցնում է 0,467 կմ² տարածք։ Բնակչության խտությունը կազմում էր 66,38 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Շեյխջումա

Շեյխջումա, գյուղ Արևմտյան Հայաստանում, Բիթլիսի վիլայեթի Սղերդի գավառում։ Գտնվում էր գավառի հյուսիսային սահմանի մոտ, Վանա լճից հարավ-արևմուտք, Բիթլիս քաղաքից 14 կմ հարավ։
Բնակչության մասին տվյալներ չեն պահպանվել։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Բիթլիսի նահանգի հայաբնակ բնակավայրեր


== Ծանոթագրություններ ==
Կոսյակ (գյուղ, Եմելչևի շրջան)

Կոսյակ (ուկրաիներեն՝ Косяк), գյուղ Ուկրաինայի Ժիտոմիրի մարզի Եմելչևի շրջանում։
2001 թվականի տվյալներով Կոսյակ գյուղում բնակվում էր 19 մարդ։ Բնակավայրը զբաղեցնում է 0,38 կմ² տարածք։ Բնակչության խտությունը կազմում էր 50 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Շիվրաշ

Շիվրաշ, գյուղ Արևմտյան Հայաստանում, Վանի վիլայեթի Վանի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Վանի նահանգի հայաբնակ բնակավայրեր


== Ծանոթագրություններ ==
Բասիլեթ

Բասիլեթ (վրաց.՝ ბასილეთი), գյուղ Վրաստանում։ Գտնվում է Գուրիայի մարզի Չոխատաուրի շրջանում։


== Դիրք ==
Գյուղը գտնվում է ծովի մակարդակից 250 մետր բարձրության վրա։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 324 մարդ, մեծամասնությունը՝ վրացիներ։


== Տրանսպորտ ==
Գյուղը շրջկենտրոն Չոխատաուրի հետ կապված է ավտոխճուղով։ Հարևան Լանչխութի շրջանով անցնում է Թբիլիսի-Բաթում երկաթուղին։
Ամենամոտ նավահանգիստը Փոթին է, իսկ ամենամոտ օդանավակայանը գտնվում է Քութայիս քաղաքում։


== Ծանոթագրություններ ==
Ֆիզկուլտուրնիկների փողոց (Երևան)

Ֆիզկուլտուրնիկների փողոց, փողոց Երևանի Կենտրոն վարչական շրջանի Այգեստան թաղամասում։


== Տվյալներ ==
Սկսվում է Ալեք Մանուկյան փողոցից, ձգվում դեպի հյուսիս-արևելք, Արմեն Թախտաջյան փողոց չհասած, ընդհատվում է։ Վերսկսվում է Թադևոս Ավդալբեգյան փողոցի վերջից, հատում Շարա Տալյան փողոցը և ավարտվում Չարենցի փողոցում։


== Տես նաև ==
Երևանի փողոցների ցանկ
Երևանի վարչական բաժանում


== Աղբյուրներ ==
Երևան քաղաքի հասցեների տեղեկատու, Երևան, 1983, էջեր 369-506, Երևան քաղաքի փողոցների անվանումները
Սերգեյ Ավագյան,  Երևանի փողոցները, Երևան, «ՎՄՎ-ՊՐԻՆՏ», 2010 — 272 էջ։
Հարվարդի բնագիտության պատմության թանգարան

Հարվարդի բնագիտության պատմության թանգարան (անգլ.՝ Harvard Museum of Natural History), Մասսաչուսեթս նահանգի Քեմբրիջ քաղաքում գտնվող Հարվարդի համալսարանի թանգարան-մասնաճյուղ։


== Պատմություն ==
Թանգարանը հիմնադրվել է 1995 թվականին՝ երեք թանգարանների միավորման արդյունքում։

Հերբարիում (չորացած բույսերի հավաքածու)
Համեմատական կենդանաբանության թանգարան
Հանքաբանական թանգարանԲնագիտության պատմության թանգարանը Փիբոդիի Հնագիտության և Ազգաբանության թանգարանի հետ գտնվում են նույն շենքում։ Մուտքի տոմսը իրավունք է տալիս այցելել երկու թանգարանն էլ։
Թանգարանի մշտական ցուցադրություններին այցելուները կարող են ծանոոթանալ այստեղ գտնվող հարուստ հավաքածուներին. անողնաշարավոր բրածոներից և դինոզավրերից մինչև հսկա կաթնասուններ և թռչուններ։ Թանգարանի հավաքածուների մեջ առկա է աշխարհում միակ Կրոնազավրի կմախքը։ Այդ թվում կա նաև հանքաբանական հավաքածուներ, որտեղ ներկայացվում են հանքեր և երկնաքարեր։ Թանգարանի տեսարժանությունը կայանում է իր բույսերի ապակե մոդելների հավաքածուներով։ Այստեղ շարունակ կազմակերպվում են ցուցահանդեսներ, հանրային դասախոսություններ և դպրոցականների համար էքսկուրսիաներ։


== Հավաքածուներ ==

		
		
		
		


== Ծանոթագրություններ ==


== Արտաքին հղումներ ==
Harvard Museum of Natural History (անգլ.)
Պորանո

Պորանո (իտալերեն՝ Porano), կոմունա Իտալիայում, գտնվում է Ումբրիա մարզի Տեռնի գավառում։
Բնակչությունը կազմում է 1770 մարդ (2008), բնակչության խտությունը՝ 130,7 մարդ/կմ²։ Տարածքը կազմում է 13,54 կմ²։ Փոստային ինդեքս՝ 5010։ Հեռախոսային կոդ՝ 0763։
Քաղաքի հովանավոր սուրբն է՝ սուրբ Բեռնարդին։ Քաղաքի տոնը նշվում է՝ մայիսի 29-ին։


== Ժողովրդագրություն ==
Բնակչության աճը


== Արտաքին հղումներ ==
Բնակավայրի պաշտոնական կայք (իտալ.)


== Ծանոթագրություններ ==
Մելքոն Կյուրճյան

Անվան այլ կիրառումների համար տե՛ս՝ Կյուրճյան (այլ կիրառումներ)Մելքոն Կյուրճյան (Հրանտ) (1859, Հավավ, Օսմանյան կայսրություն - 1915, Անկարա, Օսմանյան կայսրություն), հայ գրող, հրապարակախոս։


== Կենսագրություն ==
Ծնվել է Արևմտյան Հայաստանի Բալու քաղաքի Հավավ գյուղում։ Փոքր հասակից տեղափոխվել է Կ. Պոլիս, սովորել Սկյութարի ճեմարանում, ապա նույն թաղամասի Ս. Խաչ վարժարանում. ավարտելուց հետո որպես ուսուցիչ աշխատել է Պոլսի հայկական դպրոցներում։ 1890-1896 թթ. եղել է Կենտրոնական վարժարանի հայոց լեզվի ու գրականության դասատու, աշակերտներին գաղտնի դասավանդելով նաև հայ ժողովրդի պատմություն։ 1896 թվականի քաղաքական դեպքերից հետո մեկնել է Բուլղարիա, Վառնայում բաց արել Արծրունյան դպրոցը՝ ի հիշատակ Գրիգոր Արծրունու։ 1898 թվականին վերադարձել է Պոլիս, սակայն շուտով ձերբակալվել է և աքսորվել Կաստեմունի, որտեղ մնացել է մինչև 1908 թվականը՝ Օսմանյան սահմանադրությունը։
Գրական ասպարեզ է մտել 1883 թվականին, աշխատակցելով պոլսահայ մամուլին, սակայն որպես գրող հայտնի է դարձել 1888 թվականին, երբ Արփիար Արփիարյանի առաջարկովգրել է իր «Պանդուխտի կյանքեն» գրական ակնարկները, որոնք մաս-մաս տպգրվել են «Մասիս» շաբաթաթերթում։ Այդ տարիներին աշխատակցել է նաև «Արևելք» և «Հայրենիք» օրաթերթին։ Հետագայում, Կաստեմունիի աքսորավայրում, գրել է «Ճախճախուտքի մեջ. երկու առանցքի վրա» վեպը, որն անստորագիր սկսել է տպագրել Պոլսի «Սուրհանդակ» թերթում, սակայն, հազիվ 18 համարում լույս տեսած, գրաքննությունն իմացել է հեղինակի ով լինելը և արգելել, բռնագրավել 350 էջանոց վեպը և ոչնչացրել։
Աքսորավայրից պայքարել է նաև լեզվապայքարին՝ «Թղթակից ի Պոնտոս» ծածկանունով հոդվածներ տպագրել «Բյուզանդիոն» թերթում։
Օսմանյան սահմանադրությունից հետո շարունակել է մանկավարժական և գրական աշխատանքը։ Աշխատկցել է պոլսահայ թերթերի ու հանդեսների, նաև Թիֆլիսի «Մշակին», Զմյուռնիայի «Հայ գրականություն» հանդեսին։
Օգտագործել է Շահեն, Ավո և այլ ծածկանուններ։ Նրա «Պանդուխտի կյանքեն» ակնարկները առանձին գրքով լույս են տեսել Փարիզում, 1931 թվականին։ Առանձին գրքով հրատարակած մյուս աշխատություններն են «Գրաբար լեզու» (դասագիրք, Կ. Պոլիս, 1913) և «Մեսրոպ և Սահակ» (1913)։


== Երկեր ==
Գրաբար լեզու։ Միջին ընթացք, Կ. Պոլիս, 1913, 160 էջ։
Կործանւող յեկեղեցի, Թիֆլիս, 1926, 32 էջ։
Ամբողջական երկեր, հատ. Ա, Փարիզ, 1931, 220 էջ։


== Ծանոթագրություններ ==
Տոլուոլ

Տոլուոլ (իսպ.՝ tolu — տոլուական բալզամ, որից տոլուոլը ստացվել է առաջին անգամ), մեթիլբենզոլ, արոմատիկ ածխաջրածին, անգույն, օդում այրվող հեղուկ է, օրգանական լուծիչ։ Խտությունը՝ 866, 9 կգ/սմ3, հալման ջերմաստիճանը՝ -95°C, եռմանը՝ 110 °C։ 1, 27 —7, 0% Տոլուոլի գոլորշիներ պարունակող օդը պայթուցիկ է։ Վատ է լուծվում ջրում (0, 014%, 20 °C-nuf), լավ է լուծվում օրգանական լուծիչներում։ Տոլուոլին բնորոշ են բենզոլային օդակում էլեկտրաֆիլ տեղակալման (գլխավորապես 2, 4, 6 դիրքերում) և մեթիլ խմբի փոխարկման (ռադիկալային մեխանիզմով) ռեակցիաները։ Տոլուոլն անջատում են բենզինների կատալիտիկ ռիֆորմինգի վերջնանյութերից՝ ընտրողական լուծահանման և բազմաթորման միջոցով։ Օգտագործվում է բենզոլի, բենզոյական թթվի, նիտրատոլուոլի, բենզիլքլորիդների, ներկանյութերի և այլ նյութերի արտադրության համար, նաև որպես պոլիմերների լուծիչ։ Թույլ նարկոտիկ է։ Տոլուոլի գոլորշիների թույլատրելի առավելագույն պարունակությունն օդում 50 մգ/մ³ է։


== Ծանոթագրություններ ==
.bf

.bf, Բուրկինա Ֆասոյի վերին մակարդակի ազգային դոմենն է։


== Արտաքին հղումներ ==
IANA .bf whois տեղեկություն
Էնիդ Յանդել

Էնիդ Յանդել (անգլ.՝ Enid Yandell, հոկտեմբերի 6, 1869(1869-10-06), Լուիսվիլ, Կենտուկի, ԱՄՆ - հունիսի 13, 1934(1934-06-13), Բոստոն, Մասաչուսեթս, ԱՄՆ), ամերիկացի քանդակագործ։


== Կենսագրություն ==
Ծնվել է 1870 թվականի հոկտեմբերի 6-ին Լուիսվիլում (Կենտուկի)՝ Լանսֆորդ և Լուիզ Յանդելների ընտանիքում։ Ուներ 2 քույր՝ Մոդ Յանդել (1871-1962) և Էլսի Յանդել (1874-1939), և եղբայր՝ Լանսֆորդ Յանդել (1878-1927)։ 
Սովորել է Լուիսվիլի Հեմփթոն քոլեջում, որտեղ ստացել է արվեստի սկզբնական գիտելիքներ։ Այնուհետև սովորել է Ցինցինատիի Արվեստի ակադեմիայում՝ երկու տարում ավարտելով ուսումնառության քառամյա ծրագիրը։ Այն ավարտել է մեդալով 1889 թվականին։ Որպես կին-քանդակագործների «Սպիտակ նապաստակներ» խմբի անդամ՝ Էնիդ Յանդելը օգնել է Լորադո Թաֆթին նախագծել Ամերիկյան այգեգործական տաղավարը Չիկագոյի համաշխարհային ցուցահանդեսում 1893 թվականին։
1894 թվականին նա մեկնել է Փարիզ, որտեղ սովորել և աշխատել է Օգյուստ Ռոդենի և Ֆրեդերիկ Մակմոնիսի հետ։ Նա նաև աշխատել է Մոնպառնասի Վիտտի ակադեմիայի այլ քանդակագործների հետ։ Հետագայում նա հաճախակի ճանապարհորդում էր Փարիզ և ցուցադրում Փարիզյան սալոնում։
1898 թվականին Էնիդ Յանդելը դարձել է Քանդակագործների ազգային ընկերության առաջին կին անդամը։
Արվեստից բացի Էնիդ Յանդելը զբաղվել է նաև հասարակական գործունեությամբ։ Նա նպաստել է ապագա նկարիչների կրթությանը՝ 1908 թվականին հիմնադրելով Մասաչուսեթսի «Branstock School» դպրոցը։ Նա նաև համագործակցել է «Appui Aux Artists» շարժման հետ՝ ի պաշտպանություն արվեստագետների։ Յանդելը կանանց ընտրական իրավունքի ջատագովն էր, և քարոզարշավ էր իրականացնում նախագահ Քալվին Քուլիջի ընտրության համար։ Առաջին համաշխարհային պատերազմի տարիներին մասնակցել է Կարմիր խաչի և կարմիր մահիկի միջազգային շարժմանը և աշխատել Ֆրանսիայում։ Միացյալ Նահանգներ վերադառնալուց հետո նա աշխատել է Նյու Յորքում՝ որպես Ամերիկյան Կարմիր Խաչի հաղորդակցության կապի տնօրեն։
Էլսին ամուսնացած էր ամերիկացի ճարտարապետ Դոն Բարբերի (1871-1925) հետ։ Մահացել է 1934 թվականին հունիսի 13-ին Բոստոնում (Մասաչուսեթս)։ Թաղված է Լուիսվիլի Cave Hill Cemetery գերեզմանատանը։ 


== Աշխատանքներ ==
Էնիդ Յանդելը մի շարք ստեղծագործությունների հեղինակ է։ Նրա գործերից մի քանիսը գտնվում է Կենտուկի նահանգի Լուիսվիլ քաղաքի Speed Art Museum թանգարանում։

		


== Տես նաև ==
Կնոջ շենք (Չիկագո)


== Ծանոթագրություններ ==


== Արտաքին հղումներ ==
Էնիդ Յանդելի կենսագրությունը(անգլ.)
Նիկոլաս Սկիապակասե

Նիկոլաս Հավեր Սկիապակասե Օլիվա (իսպ.՝ Nicolás Javier Schiappacasse Oliva,), ուրուգվայցի ֆուտբոլիստ, «Սասուոլո» ակումբի հարձակվող։


== Ակումբային կարիերա ==
Սկիապեկասեն իր հայրենի քաղաքի «Ռիվեր Փլեյթ» ակումբի սան է։ 2015 թվականի ապրիլի 19-ին «Հուվենտուդ Լաս Պեդրաս» ակումբի դեմ մրցախաղում նա նորամուտն է նշել Ուրուգվայի ֆուտբոլի առաջնությունում՝ 16 տարեկան հասակում դառնալով ակումբի ամենաերիտասարդ դեբյուտանտը։ Մայիսի 23-ին «Էլ Տանկե Սիսլեյ» ակումբի դեմ խաղում Նիկոլասը խփել է իր առաջին գոլը «Ռիվեր Փլեյթ» ակումբի կազմում։ 2016 թվականին Սկիապակասեն տեղափոխվել է իսպանական «Ատլետիկո Մադրիդ», որտեղ խաղային պրակտիկա ձեռք բերելու նպատակով սկզբում խաղացել է փոխարինողների թիմում, իսկ 2018 թվականին՝ վարձակալության իրավունքով «Ռայո Մախադահոնդա» ակումբում։
2019 թվականի սկզբում Սկիապակասեն վարձակալության է տրվել իտալական «Պարմա» ակումբին։ Փետրվար 24-ին «Նապոլի» ակումբի դեմ մրցախաղում նա նորամուտն է նշել Սերիա A-ում։


== Միջազգային կարիերա ==
2015 թվականի սկզբին Սկիապակասեն Ուրուգվայի պատանեկան հավաքականի կազմում մասնակցել է Պարգավայում կայացած Հարավային Ամերիկայի առաջնությանը։ Մրցախաղում խաղացել է Բոլիվիայի, Չիլիի, Կոլումբիայի, Բրազիլիայի, Պարագվայի և երկու անգամ՝ Արգենտինայի և Էկվադորի թիմերի դեմ մրցախաղում։ Չիլիցիների դեմ մրցախաղում Նիկոլասը խփել է գոլ։ 
2017 թվականին Սկիապակասեն Ուրուգվայի երիտասարդական հավաքականի կազմում հաղթել է Էկվադորում կայացած Հարավային Ամերիկայի երիտասարդական առաջնությանը։ Մրցախաղում խաղացել է Պերուի, Կոլումբիայի, Բրազիլիայի, Էկվադորի և երկու անգամ՝ Վենեսուելայի և Արգենտինայի թիմերի դեմ մրցախաղում։ Արգենտինացիների, պերուացիների և կոլումբիացիների դեմ խաղում Նիկոլասը խփել է 3 գոլ։
Նույն թվականին Սկիապակասեն մասնակցել է Հարավային Կորեայում կայացած աշխարհի երիտասարդական առաջնությանը։ Մրցախաղում խաղացել է Իտալիայի, Ճապոնիայի, Հարավաֆրիկյան Հանրապետության, Սաուդյան Արաբիայի, Պորտուգալիայի և Վենսուելայի թիմերի դեմ մրցախաղում։ Ճապոնիացիների դեմ խաղում Նիկոլասը խփել է գոլ։    
2019 թվականին Սկիապակասեն Ուրուգվայի երիտասարդական հավաքականի կազմում մասնակցել է Չիլիում կայացած Հարավային Ամերիկայի երիտասարդական առաջնությանը։ Մրցախաղում խաղացել է Պերուի, Պարագվայի, Վենեսուելայի, Բրազիլիայի, Կոլումբիայի և երկու անգամ՝ Էկվադորի և Արգենտինայի թիմերի դեմ մրցախաղում։ Բրազիլիացիների, Էկվադորցիների, արգենտինացիների և պարագվայցիների դեմ խաղում Նիկոլասը խփել է գոլ։   


== Ձեռքբերումներ ==
Միջազգային
 Ուրուգվայ (մինչև 20)

Հարավային Ամերիկայի ֆուտբոլի երիտասարդական թիմերի առաջնություն՝ 2017
Հարավային Ամերիկայի երիտասարդական թիմերի առաջնություն՝ 2019


== Ծանոթագրություններ ==


== Արտաքին հղումներ ==
Статистика на Fichajes.com
Профиль на сайте
Լազոյի անվան շրջան

Լազոյի անվան շրջան (ռուս.՝ Район имени Лазо), մունիցիպալ շրջան Ռուսաստանի Դաշնության Խաբարովսկի երկրամասում։
Ստեղծվել է 1935 թվականին։ Վարչական կենտրոնը՝ Պերեյասլավկա։


== Աշխարհագրություն ==
Շրջանի տարածքի մակերեսը կազմում է 32500 կմ²։


== Բնակչություն ==
2010 թվականի մարդահամարի արդյունքներով շրջանում բնակվում էր 46185 մարդ։ Բնակչության խտությունը կազմում էր 1,42 մարդ/կմ²։


== Ծանոթագրություններ ==


== Արտաքին հղումներ ==
Ռուսաստանի Կառավարության կայք. Տարածաշրջանների մասին տարաբնույթ տեղեկություններ։ Անհրաժեշտ է փնտրել ըստ շրջանի անվանման։ (ռուս.)
Պիարիո

Պիարիո  (իտալերեն՝ Piario), կոմունա Իտալիայում, տեղակայված է Լոմբարդիա մարզի Բերգամոյի գավառում։
Բնակչությունը՝ 1060 մարդ։ Խտությունը կազմում է 704 մարդ/կմ²։ Տարածքը՝ 1 կմ²։ Փոստային ինդեքս՝ 24020։ Հեռախոսային կոդ՝ 0346։


== Ժողովրդագրություն ==
Բնակչության թվաքանակի փոփոխությունները.


== Արտաքին հղումներ ==
Բնակավայրի պաշտոնական կայք (իտալ.)


== Ծանոթագրություններ ==
Միլիչի (համայնք)

Անվան այլ կիրառումների համար տե՛ս՝ Միլիչի (այլ կիրառումներ)Միլիչի համայնք (սերբ.՝ Општина Милићи), համայնք Բոսնիա և Հերցեգովինայի Սերբական Հանրապետություն վարչական կազմավորման հյուսիսարևելյան հատվածում։ Վարչական կենտրոնը համարվում է Միլիչի քաղաքը։


== Բնակչություն ==
Ըստ 2013 թվականի մարդահամարի տվյալների՝ համայնքի բնակչությունը կազմում է 12272 մարդ։

Համայնքի բնակչության էթնիկ խումբը՝


== Բնակավայրեր ==
Համայնքի կազմի մեջ են մտնում 54 բնակավայրեր, որոնց թվում է Միլիչի քաղաքը։


== Ծանոթագրություններ ==
411

411 թվական, ոչ նահանջ տարի, ըստ Գրիգորյան օրացույցի սկսում է ուրբաթ օրը։ Սա մեր թվարկության 411 թվականն է, 
V դարի 11-րդ տարին։


== Դեպքեր ==


== Ծնունդներ ==


== Մահեր ==
Արևմտյան Պապուա

Արևմտյան Պապուա (անգլ.՝ Indone Papua Barat, Irian Jaya Barat,) նահանգ Ինդոնեզիայում, տեղակայված Նոր Գվինեա կղզում։ Բնակչությունը ՝ 760 422 մարդ։ (2010)։ Վարչական կենտրոնը Մանոքվար քաղաքն է։


== Աշխարհագրություն ==
Մարզում ընդգրկում է Չենդրավասի թերակղզին (Թռչնի գլխավերևի թերակղզի) հարակից կղզիներով։


== Պատմություն ==
Մինչև 2007 թվականի փետրվարի 7-ը գավառը կոչվում էր Արևմտյան Իրյան Ջայա, հետո անվանափոխվեց Արևմտյան Պապուա։ Այնուամենայնիվ, նոր անունն օրինականացնելու համար պահանջվում է լրացուցիչ ընթացակարգեր։ Մարզը ձևավորվել է 2003 թվականին ՝ Իրան Ջայայի նախկին նահանգի բաժանման արդյունքում։


== Բնակչություն ==
Նահանգը բնակեցված է ավստոնեզական (Իրարուտու, Կուրի, Բիակ, Վայգեո և այլն) և պապուասյան լեզուներով խոսող ժողովուրդներով։ Այդ թվում՝ միայն այստեղ ընդգրկված են մայբրատական և Աաևելաչենդրավական ընտանիքների լեզուները, ինչպես նաև Արևմտյան Պապուան, Մայրասյան, անդր-Նոր Գվինեական ընտանիքների բազմաթիվ լեզուներ, ինչպես նաև աբունի, մպուրի և խաթամի մեկուսարաններ։


== Վարչական բաժանում ==
Մարզը ներառում է 10 շրջան (kabupaten) և 1 քաղաքային համայնք (kota).


== Ծանոթագրություններ ==


== Արտաքին հղումներ ==
Экспедиции Олега Алиева в Западное Папуа
Արգա (գետ)

Արգա (իսպ.՝ Arga), գետ Նավառայում՝ Իսպանիայում։ Արագոն գետի վտակներից, որն էլ իր հերթին Էբրո գետի վտակներից է։ Արգա գետը հնում հայտնի է եղել Ռունա անունով։
Գտնվելով Իսպանիայի հյուսիս-արևելքում՝ գետը ձգվում է 145 կիլոմետր (90 մղոն) և ունի 2.759 կիլոմետր քառակուսի ջրահավաք ավազան, որից 2.652 քառակուսի կիլոմետրը Նավառայում է, իսկ մնացած 107 կիլոմետր քառակուսին Արակլի մոտակայքում։
Գետի ակունքը Էստերիբար գյուղի հյուսիսում է և սահմանակից է Ֆրանսիային։ Այն Բունեսի մոտակայքում թափվում է Արագոն գետը։
Գետը Էստերիբարի մոտակայքում պատնեշում է Էգեյան ջրամբարը։ Ամբարտակը գլխավորապես ծառայում է Արգո գետի վրա գտնվող ամենամեծ քաղաքի՝ Պապլոնայի բնակչության կարիքները հոգալու համար։


== Բուսականություն ==
Ավազանի վերին հատվածում գետը շրջափակված է հաճարենու ծառերով։ Էգեյան ջրամբարի շրջակայքը աչքի է ընկնում թփերի բազմազանությամբ։ Այստեղ աճում են լաստենի, հացենի, թխկի և հասարակ շագանակենի։
Ջրամբարի ստորին հատվածը ակոսված է կաղնու, շոտլանդական սոճու ծառերով և շիմշատ թփերով։


== Ծանոթագրություններ ==
(9599) Օնոտոմոկո

(9599) Օնոտոմոկո (անգլ.՝ Onotomoko), աստերոիդ աստերոիդների հիմնական գոտում։ Հայտնաբերվել է 1991 թվականի հոկտեմբերի 29-ին Կին Էնդատեի և Կաձուրո Վատանաբեի կողմից Կիտամիում։
Միջին հեռավորությունը Արեգակից կազմում է 2,279067 ա. մ., առավելագույնը մոտենում է 1,9604 ա. մ. հեռավորության վրա և հեռանում 2,5978 ա. մ.։ Արեգակի շուրջ մեկ ամբողջական պտույտ է կատարում 1256,71 երկրային օրվա ընթացքում, իր ուղեծրով շարժվելով միջինում 0,286463 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 4,63° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(9599) Օնոտոմոկո աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Սադըլ Երկրորդ

Սադըլ Երկրորդ, գյուղ Արևելյան Հայաստանի Ելիզավետպոլի նահանգի Զանգեզուրի գավառում։


== Բնակչություն ==
1906-1908 թվականներին գյուղն ունեցել է 189 կովկասի թաթար բնակիչ։


== Տես նաև ==
Ելիզավետպոլի նահանգի հայաբնակ բնակավայրեր


== Ծանոթագրություններ ==
(7896) Շվեյկ

(7896) Շվեյկ (չեխ․՝ 7896 Švejk), աստերոիդ աստերոիդների հիմնական գոտում։ Հայտնաբերել է 1995 թ. մարտի 1-ին Զդենեկ Մորավեցը Կլետում։ Անունն ստացել է Յարոսլավ Հաշեկի Քաջարի զինվոր Շվեյկի արկածները վեպի հերոս Յոզեֆ Շվեյկի պատվին։
Միջին հեռավորությունը Արեգակից կազմում է 3,140077 ա. մ., առավելագույնը մոտենում է 2,7112 ա. մ. հեռավորության վրա և հեռանում 3,569 ա. մ.։ Արեգակի շուրջ մեկ ամբողջական պտույտ է կատարում 2032,4 երկրային օրվա ընթացքում, իր ուղեծրով շարժվելով միջինում 0,177131 աստիճան/օր արագությամբ։ 
Ուղեծրի հարթությունը խավարածրի հարթության հետ կազմում է 1.91° անկյուն։


== Տես նաև ==
Աստերոիդների ցանկ (7801-7900)
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(7896) Շվեյկ աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Կոնդինսկոե (քաղաքատիպ ավան, Կոնդինսկի շրջան)

Կոնդինսկոե (ռուս.՝ Кондинское), քաղաքատիպ ավան Ռուսաստանի Խանտի-Մանսիական ինքնավար օկրուգի Կոնդինսկի շրջանի կազմում։
Բնակչությունը 2010 թվականին գրանցված տվյալներով կազմում էր 3241 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Լեսնայա Շոշմա

Լեսնայա Շոշմա  (ռուս.՝ Լեսնայա Շոշմա), գետ Ռուսաստանում, հոսում է Կոմի Հանրապետությունով։ Գետաբերանը գտնվում է Վյատկա գետի աջ ափից 48 կմ հեռավորության վրա։ Գետի երկարությունը կազմում է 20 կմ։


== Ջրագրության տվյալներ ==
Ռուսաստանի ջրային գրանցամատյանի տեղեկությունների համաձայն՝ գետը պատկանում է Դվինսկո Պեչարսկի ավազանային շրջանին, գետի ջրատնտեսային տեղամասը՝ Պեչորա, գետի ենթաավազանը Պեչորա գետն է մինչև թափվելը Ուսա, գետի գետային ավազանը 
Պեչորա։
Ըստ աշխարհագրական տեղեկատվական համակարգի՝ ջրային բաժնի տարածքում Ռուսաստանի Դաշնության պատրաստած դաշնային գործակալության ջրային ռեսուրսների՝

Ջրային օբյեկտի կոդը հանրային գրանցմամբ — 10010300412111100037051
Կոդը ըստ հիդրոլոգիական հետազոտության (ՌԴ) — 111103705
Ավազանի կոդը — 10.01.03.004
Ծավալի համարը ըստ ՌԴ-ի — 03
Թողարկումը ըստ ՌԴ-ի — 0


== Ծանոթագրություններ ==
Արմեն Մանուչարյան

Արմեն Մանուչարյան (փետրվարի 3, 1995(1995-02-03), Երևան, Հայաստան), հայ պրոֆեսիոնալ ֆուտբոլիստ, ով խաղում է աջ պաշտպանի դիրքում։


== Ակումբային կարիերա ==
Արմեն Մանուչայնաը ծնվել է Երևանում։ Ակումբային ֆուտբոլ է խաղացել Բանանց և Փյունիկ ակումբներում։
2020 թվականի օգոստոսի 10-ին նա պայմանագիր կնքեց Ռուսաստանի Պրեմիեր լիգայում հանդես եկող «Ռոտոր Վոլգոգրադ» ակումբի հետ։
2021 թվականի փետրվարի 27-ին Մանուչարյանը տեղափոխվել է Ղազախստանի «Ակտոբե»։ 2021 թվականի հունիսի 23-ին «Ակտոբեի» կազմում անցկացրած 11 խաղից հետո Մանուչարյանը փոխադարձ համաձայնությամբ լքել է ակումբը։
2021 թվականի օգոստոսի 18-ին Մանուչարյանը վերադարձավ Հայաստանի Բարձրագույն խմբի առաջնություն՝ պայմանագիր կնքելով «Ուրարտուի» հետ։ 2022 թվականի հունիսի 2-ին Մանուչարյանը փոխադարձ համաձայնությամբ խզեց պայմանագիրը։


== Միջազգային կարիերա ==
Նա Հայաստանի հավաքականի կազմում իր նորամուտը նշել է 2017 թվականին։


== Կարիերայի վիճակագրություն ==


=== Ակումբ ===
23 մայիս 2021-ի դրությամբ


=== Միջազգային ===
6 սեպտեմբեր 2018-ի դրությամբ


== Ծանոթագրություններ ==
Ճակատագիր (ֆիլմ, 1975)

«Ճակատագիր» (անգլ.՝ The Fortune) կինոնկար։ Ռուսաստանում ֆիլմն ավելի շատ հայտնի է «Վիճակ» անունով։


== Սյուժե ==
Ֆիլմի իրադարձությունները տեղի են ունենում XX դարի 20-ական թվականներին։ Նիկի Ուիլսոնը և Օսկար Դիքսը երկու խարդախներ են։ Այժմ նրանք զբաղված են հետաքրքիր գործերով`մեծահարուստ ժառանգ Ֆրեդրիկա Կոնտեսայի անժառանգ գույքի հարցերով։ Որպեսզի նրա փողը ստանան, նրանք պատրաստ են ամեն ինչ անել` ամուսնանալ նրա հետ, հորը հանել տնից և նույնիսկ դիմել սպանության։


== Դերերում ==
Ուորեն Բիթի - Նիկի Ուիլսոն
Ջեկ Նիկոլսոն - Օսկար Սալիվան կամ Օսկար Դիկս
Ստոկարդ Չեննինգ- Ֆրեդերիկա Կոնտեսա Բիգարս կամ ուղղակի Ֆրեդդի/Սալիվան
Ռիչարդ Շուլ -գլխավոր դետեկտիվի սերժանտ Ջեկ Պովեր
Ֆլորենս Ստենլի - տիկին Գուլդ
Յան Վոլֆ - խաղաղության դատավոր
Սկետմեն Կրոզերս - ձկնորս
Ջոն Ֆիդլեր - լուսանկարիչ


== Լրացուցիչ տեղեկություններ ==
Նկարիչ՝ Ռիչարդ Սիլբերտ
Մոնտաժ՝ Ստյու Լինդեր


== Տես նաև ==
1975 թվականի ամերիկյան ֆիլմերի ցուցակ


== Ծանոթագրություններ ==


== Հղումներ ==
«Ճակատագիր»(անգլ.) ֆիլմը Internet Movie Database կայքում
««Ճակատագիր»»(անգլ.) ֆիլմը Allmovie կայքում:
«Ճակատագիր»-ը ВидеоГид կայքում Archived 2017-10-04 at the Wayback Machine.
Լաշթխվերի

Լաշթխվերի (վրաց.՝ ლაშთხვერი), գյուղ Վրաստանում։ Գտնվում է Սամեգրելո-Զեմո Սվանեթ մարզի Մեստիայի շրջանում։


== Դիրք ==
Գյուղը գտնվում է ծովի մակարդակից 1380 մետր բարձրության վրա։ Շրջկենտրոն Մեստիայից հեռու է 3 կմ։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 92 մարդ։


== Ծանոթագրություններ ==
(3547) Սերով

(3547) Սերով (անգլ.՝ Serov), աստերոիդ աստերոիդների հիմնական գոտում։ Հայտնաբերվել է 1978 թվականի հոկտեմբերի 2-ին Լյուդմիլա Ժուրավլյովայի կողմից Նաուչնիում։
Միջին հեռավորությունը Արեգակից կազմում է 2,477288 ա. մ., առավելագույնը մոտենում է 2,3518 ա. մ. հեռավորության վրա և հեռանում 2,6028 ա. մ.։ Արեգակի շուրջ մեկ ամբողջական պտույտ է կատարում 1424,17 երկրային օրվա ընթացքում, իր ուղեծրով շարժվելով միջինում 0,252778 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 3,91° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(3547) Սերով աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Մլինի (գյուղ, Բարանովի շրջան)

Անվան այլ կիրառումների համար տե՛ս՝ ՄլինիՄլինի (ուկրաիներեն՝ Млини), գյուղ Ուկրաինայի Ժիտոմիրի մարզի Բարանովի շրջանում։ Հիմնադրվել է 1765 թվականին։
2001 թվականի տվյալներով Մլինի գյուղում բնակվում էր 76 մարդ։ Բնակավայրը զբաղեցնում է 2,9 կմ² տարածք։ Բնակչության խտությունը կազմում էր 26,21 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Աղկրիխլի

Աղկրիխլի, գյուղ Արևելյան Հայաստանի Ելիզավետպոլի նահանգի Ելիզավետպոլի գավառում։


== Բնակչություն ==
1908 թվականին գյուղն ունեցել է 245 կովկասի թաթար բնակիչ։


== Տես նաև ==
Ելիզավետպոլի նահանգի հայաբնակ բնակավայրեր


== Ծանոթագրություններ ==
Բրենդան Այկ

Բրենդան Այկ (անգլ.՝ Brendan Eich, [aɪk], ծնվել է 1960/1961 թվականին, Փիթսբուրգ, Փենսիլվանիա, ԱՄՆ), ծրագրավորող և ՋավաՍկրիպտ ծրագրային լեզվի հեղինակ։ «Mozilla» ընկերության հիմնադիրներից մեկն է համարվում։
2005 թվականին դարձել է «Mozilla Corporation» ընկերության տեխնիկական գծով տնօրեն։ 2014 թվականի մարտի 24-ին նշանակվել է նույն ընկերության գլխավոր գործադիր տնօրեն։ Նախորդ տնօրենը՝ Գէրի Կովաչը, ընկերությունից հեռացել էր 2013 թվականին և աշխատանքի էր անցել AVG հակավիրուսային ծրագրեր արտադրող ընկերությունում, իսկ ժամանակավոր պաշտոնակատարը էր Ջեյ Սալլիվանը (գլխավոր օպերացիոն տնօրենը)։
2014 թվականի ապրիլի 4-ին Այկը հրաժարական է տալիս։ Հրաժարականը պայմանավորված է սկանդալով, որին հիմք է ծառայել այն, որ Այկը 2008 թվականին իր անձնական հաշիվներից 1000 ԱՄՆ դոլար է փոխանցել որպես աջակցություն այն շարժմանը, որի նախաձեռնությամբ Կալիֆորնիա նահանգի օրենսդիրները օրենքով սահմանել էին, որ ամուսնություն հասկացությունը տղամարդու և կնոջ միությունն է, սակայն 2013 թվականին ԱՄՆ Գերագույն դատարանը չեղարկել է այդ որոշումը։


== Կրթություն ==
Բակալավրի կոչում ստացել է Սանտա Կլարա շրջանի համալսարանում, իսկ մագիստրոսի կոչումը ստացել է 1986 թվականին՝ Իլինոյսի համալսարանում։


== Աշխատանքային գործունեություն ==
Մասնագիտական աշխատանքը սկսել է «Silicon Graphics» ընկերությունում, որտեղ աշխատել է մոտ 7 տարի և զբաղվել է գրաֆիկական տերմինալների նախագծումով։ Ավելի ուշ մոտ 3 տարի աշխատել է «MicroUnity Systems Engineering» ընկերությունում, որը զբաղվում էր միկրոպրոցեսորների արտադրությամբ։
1995 թվականին Այկը աշխատանքի է անցել «Netscape» ընկերությունում, որը թողարկում էր հայտնի «Netscape Navigator» վեբ բրաուզերը։ Իսկ 1995 թվականին պաշտոնապես թողարկվել է Այկի նախագծած «JavaScript» ծրագրային լեզուն։
«Mozilla» ընկերության հետ համագործակցել է 1998 թվականից, երբ սկսել է զբաղվել mozilla.org-ի ստեղծումով, որպես գլխավոր ճարտարապետ։ 2003 թվականին, երբ «AOL» ընկերությունը գնեց «Netscape» ընկերությունը և փակեց այն բաժինը, որտեղ աշխատում էր Այկը, վերջինս տեղափոխվեց «Mozilla»։


== Ծանոթագրություններ ==


== Աղբյուրներ ==
IT-личность. Брендан Айк Archived 2014-08-06 at the Wayback Machine.
Новым главой Mozilla стал Брендан Айк, создатель языка JavaScript
Гендиректор Mozilla подал в отставку
Տիննուրա

Տիննուրա  (իտալերեն՝ Tinnura), կոմունա Իտալիայում, Սարդինիա մարզում՝ Օրիստանո գավառում։
Բնակչությունը կազմում է 272 մարդ (2008 թվականի տվյալներով), բնակչության խտությունը կազմում է 72 մարդ/կմ²։ Զբաղեցնում է 4 կմ² մակերես տարածք։
Փոստային ինդեքսն է՝ 8010։ Հեռախոսային կոդը՝ 0785։


== Ժողովրդագրություն ==
Բնակչության թվաքանակի փոփոխությունները.


== Կոմունայի վարչակազմ ==
Հեռախոսահամար՝ 0785 34839
Գլխավոր կայք՝ http://www.comune.tinnura.nu.it/ Archived 2008-06-04 at the Wayback Machine.


== Արտաքին հղումներ ==
http://www.comune.tinnura.nu.it/ Archived 2008-06-04 at the Wayback Machine.
Վիճակագրություն ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.
Լյախովո (գյուղ, Կարմասկալինսկի շրջան)

Անվան այլ կիրառումների համար տե՛ս՝ ԼյախովոԼյախովո (ռուս.՝ Ляхово, բաշկիրերեն՝ Ляхов), գյուղ Ռուսաստանի, Բաշկորտոստան հանրապետության Կարմասկալինսկի շրջանի կազմում։
Բնակչությունը 2009 թվականին գրանցված տվյալներով կազմում էր 122 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Խտացված նյութի ֆիզիկա

Խտացված (երբեմն՝ կոնդենսացված) նյութի ֆիզիկա, ֆիզիկայի բաժին, որը ուսումնասիրում է նյութի խտացված (կոնդենսացված) վիճակի ֆիզիկական հատկությունները։ Խտացված նյութի ֆիզիկան փորձում է հասկանալ այս վիճակների վարքը՝ օգտագործելով ֆիզիկայի օրենքները։ Մասնավորապես, սրանք ներառում են՝ քվանտային մեխանիկայի, էլեկտրամագնիսկանության և վիճակագրական մեխանիկայի օրենքները։
Ավելի ծանոթ խտացված վիճակներն են հեղուկ և պինդ մարմինները, իսկ ավելի «էկզոտիկ» խտացված վիճակները ներառում են՝ ցածր ջերմաստիճաններում ցուցադրվող գերհաղորդականության վիճակը, ատոմային վանդակների սպինների ֆերոմագնիսական և հակաֆերոմագնիսկական վիճակները և Բոզե-Այնշտայնի կոնդենսատ։ Խտացված նյութի ֆիզիկան ուսումնասիրում է նյութերի հատկությունները գիտափորձերով՝ օգտվելով տեսական ֆիզիկայի եղանակներից՝ ֆիզիկական վարքը հասկանալու համար կառուցելով մաթեմատիկական մոդելներ։
Համակարգերի և ֆենոմենների բազմազանության պատճառով խտացված նյութի ֆիզիկան ժամանակակից ֆիզիկայի ամենաակտիվ բաժինն է․ օրինակ՝ ամերիկացի ֆիզիկոսների մեկ երրորդը իրենց համարում են խտացված նյութի ֆիզիկոս, իսկ խտացված նյութի ֆիզիկայի բաժինը ամերիկյան ֆիզիկական ընկերության ամենամեծ բաժինն է։


== Ծանոթագրություններ ==


== Գրականություն ==
Mudry Christopher (2014)։ Lecture Notes on Field Theory in Condensed Matter Physics։ World Scientific։ ISBN 978-981-4449-10-6 
Khan Abdul Qadeer (նոյեմբերի 21, 1998)։ «Dimensional Anistrophy in Condensed Matter Physics»։ Seven National Symposium on Frontiers in Physics.։ 7 7 (7)։ Արխիվացված է օրիգինալից 2015-12-31-ին։ Վերցված է հոկտեմբերի 21, 2012 
P. M. Chaikin and T. C. Lubensky (2000). Principles of Condensed Matter Physics, Cambridge University Press; 1st edition, ISBN 0-521-79450-1
Alexander Altland and Ben Simons (2006). Condensed Matter Field Theory, Cambridge University Press, ISBN 0-521-84508-4
Michael P. Marder (2010). Condensed Matter Physics, second edition, John Wiley and Sons, ISBN 0-470-61798-5
Lillian Hoddeson, Ernest Braun, Jürgen Teichmann and Spencer Weart, eds. (1992). Out of the Crystal Maze: Chapters from the History of Solid State Physics, Oxford University Press, ISBN 0-195-05329-X